Suid-Afrika wen nog twee medaljes by wêreldkampioenskapDie Suid-Afrikaanse atletiekspan is in die 17de plek by die wêreldkampioenskappe in Suid-Korea nadat hy Vrydag nog twee medaljes ingepalm het. Die mans 400 meter-aflosspan het ŉ silwer medalje gewen terwyl Sunette Viljoen haar eie rekord verbeter het om ŉ brons medalje te verower in die spiesgooi. LJ van Zyl het vroeër die week Suid-Afrika se eerste medalje gewen toe hy derder in die mans 400 meter-hekkies geeindig het. Die mans aflosspan, wat vroeër die nasionale rekord verbeter het, het tweede geeindig na die VSA. Die span het uit LJ van Zyl, Shane Victor, Ofentse Mogawane en Willem de Beer bestaan. Die Paralimpiese atleet, Oscar Pistorius, wat aan die uitdunronde deelgeneem het, het ŉ geskiedenis gemaak toe hy ook ŉ medalje ontvang het vir sy bydrae. Viljoen het haar Afrika-rekord met amper twee meter verbeter met ŉ gooi van 68,38m. Die verdedigende kampioen, Caster Semenya, het intussen maklik vir die 800m vir vrou gekwalifiseer.